Jordan Rudess

**Jordan Charles Rudess** (gimė 1956 m. lapkričio 4 d., vardu Jordan Rudes) – progresyviojo roko klavišininkas, geriausiai žinomas kaip progresyviojo metalo grupės Dream Theater narys.

## Biografija

### Vaikystė

Rudess’as, grojantis pianinu, buvo pastebėtas 2 klasėje savo mokytojos ir skubiai nuvestas į profesionalius mokymus. Būdamas devynerių, jis įstojo į Juilliard School, kur mokėsi groti klasikiniu pianinu. Tačiau vėlesnėje paauglystėje jis susidomėjo sintezatoriais ir progresyviuoju roku. Nepaisydamas tėvų ir mokytojų patarimų, Rudess’as atsisakė klasikinio pianino ir pradėjo bandyti jėgas solo programose kaip roko klavišininkas.

### Karjeros raida

1980 metais Rudess’as pasirodydavo įvairiuose projektuose. 1994 metais jis sulaukė nacionalinio dėmesio, kai *Keyboard Magazine* apklausoje skaitytojai išrinko jį geriausiu nauju talentu („Best New Talent“) po išleisto Listen albumo. Tuo metu Rudess’ą pastebėjo dvi grupės: Dixie Dregs ir Dream Theater, abi pasiūlė prie jų prisijungti. Rudess’as pirmiausia pasirinko groti ne visu etatu Dixie Dregs grupėje, siekdamas kuo mažiau paveikti savo jauną šeimą.

Tuo metu, kai Rudess’as priklausė Dixie Dregs, susiformavo duetas su būgnininku Rod Morgenstein. Pora susikūrė po to, kai sustojo visos grupės, išskyrus Rudess’o, muzikavimas. Taigi jis ir Morgenstein kartu improvizavo tol, kol grupės įtaka vėl atsinaujino ir koncertai galėjo tęstis. Panašumas tarp šių dviejų žmonių buvo toks stiprus, jog jie nusprendė kartu koncertuoti reguliariai (pasivadinę Rudess/Morgenstein Project ar vėliau RMP).

### Grupėje Dream Theater

Rudess’as susidūrė su Dream Theater dar kartą, kai jis ir Morgenstein užpildydavo šios grupės pasirodymo tarpus Šiaurės Amerikos ture.

1997 metais, kai Mike Portnoy paprašė Magna Carta Records suformuoti supergrupę, Rudess’as buvo pasirinktas užimti klavišininko vietą. Grupę taip pat susidarė: Tony Levin ir John Petrucci – Portnoy kolega iš Dream Theater. Įrašinėjant du Liquid Tension Experiment albumus, tapo akivaizdu, jog grupei Dream Theater reikia Rudess’o. Mike Portnoy ir John Petrucci pasiūlė jam prisijungti prie grupės ir, Rudess’ui sutikus, jis pakeitė tuometinį grupės klavišininką Derek Sherinian.

Rudess’as grupėje Dream Theater visu etatu dirbo nuo 1999 m. su įrašu Metropolis Pt. 2: Scenes from a Memory. Jis įrašė kitus 4 albumus: 2002 m. Six Degrees of Inner Turbulence, 2003 m. Train of Thought, 2005 m. Octavarium ir 2007 m. Systematic Chaos. Be to, jis pasirodė keliuose gyvuose albumuose.

### Autoritetai

Rudess’as sako, kad jam, kaip klavišininkui, įtaką darė Keith Emerson, Rick Wakeman ir Patrick Moraz. Jo mėgstamiausios grupės yra Gentle Giant, Yes, Genesis, Pink Floyd, Emerson Lake and Palmer, King Crimson, Jimi Hendrix, Autechre, Aphex Twin.
## Technologijos naudojimas

Kol dauguma progresyviojo roko klavišininkų yra linkę atsinešti daugybę klavišinių muzikos instrumentų, Rudess’as 1990 m. – 2004 m. išnaudojo visas galimybes su Kurzweil K2600xs. Dažnai išbandydamas kitų klavišinių garsus Rudess’as kuria nustatymų serijas, kurių kiekviena žymi kontrolerio skirtingus garsus, klavišo diapazonus; tuomet šie nustatymai yra suklasifikuojami tam, kad koncertuojant būtų paleidžiami tuo pačiu metu nuspaudus valdymo pedalą.

## Diskografija

### Solo albumai

* Arrival (kasetė) (1988)
* Listen (CD) (1993)
* Secrets of the Muse (CD) (1997)
* Resonance (CD) (1999)
* Feeding the Wheel (CD) (2001)
* 4NYC (CD) (2002)
* Christmas Sky (CD) (2002)
* Rhythm of Time (CD) (2004)
* Prime Cuts (CD) (2006, kompiliacija)
* The Road Home (CD) (2007)

### Dream Theater albumai

* Metropolis Pt. 2: Scenes from a Memory (CD) (1999)
* Live Scenes from New York (3CD) (2001)
* Metropolis 2000: Scenes from New York (VHS/DVD) (2001)
* Six Degrees of Inner Turbulence (2CD) (2002)
* Train of Thought (CD) (2003)
* Live at Budokan (2DVD/3CD) (2004)
* Octavarium (CD) (2005)
* Score (2DVD/3CD) (2006)
* Systematic Chaos (CD) (2007)

### Projektiniai albumai

* Rudess/Morgenstein Project (CD) (1997)
* An Evening with John Petrucci and Jordan Rudess (CD) (2001)
* The Official Bootleg (CD) (2001)

### Liquid Tension Experiment

* Liquid Tension Experiment (CD) (1998)
* Liquid Tension Experiment 2 (CD) (1999)
* Spontaneous Combustion] (CD) (2007, kaip Liquid Trio Experiment)

### Kviestiniai pasirodymai

* Vinnie Moore – Time Odyssey (1988)
* Noirin Ni Riain – Celtic Soul (1996)
* Rhonda Larson – Free as a Bird (1999)
* Paul Winter and The Earth Band – Journey With The Sun (2000)
* Scott McGill – Addition by Subtraction (2001)
* Prefab Sprout – The Gunman And Other Stories (2001)
* David Bowie – Heathen (2002)
* Jupiter – Echo and Art (2003)
* Neal Morse – ? (2005)
* Daniel J – Losing Time (2005)
* Neil Zaza – When Gravity Fails (2006)
* John-Luke Addison – Multiple Valences
* Behold… the Arctopus – Skullgrid (2007)
* K3 – Under A Spell (2007)
* Ricky Garcia – Let Sleeping Dogs Lie (2008)

### Kiti

* Speedway Boulevard – Speedway Boulevard (CD) (1981)
* Steinway to Heaven – Chopin's „Revolutionary Etude (Op. 10, No. 12)“ (1996)

## Šaltiniai

* Wikipedia anglų kalba: Jordan Rudess

## Nuorodos
*